******Leiriranta 4 leirikirje**

Tervetuloa Karkkilan seurakunnan rippileirille!

Aloitamme yhteisellä **kaupunkipäivällä** Pappilan navetassa perjantaina 23.7. Kaupunkipäivä alkaa klo 9. Päivän aikana tutustumme toisiimme ja rippileirin käytäntöihin sekä lounastamme yhdessä. Päivä päättyy noin klo 15.

**Leirijakso** alkaa lauantaina 24.7. klo 11.30. Leirille saavutaan omilla kyydeillä. Leirirannan osoite on Leiriranta 45.

Leirillä on oltava läsnä koko ajan eikä leirialueelta saa poistua. Jos leiriläinen joutuu poistumaan, se merkitsee automaattisesti leirin päättymistä kesken. Tänä vuonna kaikki ulkopuolisten vierailut leirin aikana on kielletty.

Leiri päättyy torstaina 29.7. klo 14. Leiriltä lähdetään pois omilla kyydeillä.

**Ota leirille mukaan:**

* Muistiinpanovälineet: kyniä ja pyyhekumi. Muu materiaali jaetaan leirillä
* Yöpymisvälineet: **oma tyyny**, tyynyliina, aluslakana sekä pussilakana tai makuupussi
* Peseytymisvälineet, pyyhe ja uikkarit
* Riittävästi vaihtovaatteita (Kannattaa varautua sekä lämpimiin että kylmiin säihin!)
* Hyttyskarkote voi olla myös hyödyllinen
* Omat lääkkeet. Huom! Myös särkylääkkeet! Leirin ohjaajilla ei ole lupa antaa särkylääkettä. Ohjaajien olisi kuitenkin hyvä tietää, mitä lääkkeitä sinulla on mukana, joten pyydämme ilmoittamaan niistä meille leirille tultaessa.
* Leirillä toimii myös leirikioski. Voit varata mukaasi hieman käteistä rahaa ostoksia varten. Huomioithan, että leirikioskin pohjakassa on rajallinen, suosittelemme kolikoiden käyttöä.

Rippikoululaiset on vakuutettu leirin ajaksi. Vakuutus kattaa henkilövahingot. Leiriläisten henkilökohtaisia tavaroita vakuutus ei kuitenkaan koske, joten jätä arvotavarat kotiin.

Kevään aikana olet kerännyt merkintöjä **rippikoulukorttiin**. Täysi rippikoulukortti palautetaan leirin **kaupunkipäivässä.** Jos sinulla on kysyttävää korvaavuuksista, voit olla yhteydessä oman leirisi ohjaajiin. Mikäli kortistasi puuttuu merkintöjä vielä konfirmaatioharjoituksessa, sinua ei voida konfirmoida oman ryhmäsi kanssa.

**Konfirmaatioharjoitus** on kirkossa perjantaina 30.7. klo 13. **Konfirmaatio** on sunnuntaina 1.8. klo 10. Konfirmaation osallistujamäärää on rajoitettu siten, että konfirmoitavaa kohden saa kutsua **viisi läheistä**. Jumalanpalvelus näkyy suoratoistona Karkkilan seurakunnan Facebook-sivulla. Ehtoollinen jaetaan ainoastaan konfirmoitaville.

Läheiset siunaavat nuoria kirkossa omalta paikaltaan. Kirkossa noudatetaan turvavälejä. Konfirmaation jälkeen rippikouluryhmä kokoontuu kuvattavaksi kellotapulin portaille. Mikäli haluatte kuvaajan paikalle, olkaa yhteydessä Studio Kuvaleipomon Henna Mitruseen, 044 564 9339.

**COVID 19 – Koronaviruksen riski**

Leiriolosuhteissa mahdollinen tartuntariski on olemassa, mikäli joku leirin osallistuja kantaa koronavirusta. Peseytymis- ja wc-tiloja pestään päivittäin. Hygieniaohjeisiin kiinnitetään erityistä huomiota.

Mikäli jollakin leiriläisistä todetaan koronavirukseen viittaavia ohjeita, huoltajiin ollaan viipymättä yhteydessä. Leiriläinen tulee hakea kotiin, ja huoltajien tulee varata pikaisesti aika koronatestiin. Testeihin pääsee matalalla kynnyksellä. Leiri voi jatkua edelleen.

Jos leirin aikana jollakin osallistujalla todetaan koronavirus, kaikki leiriläiset ovat altistuneita. Siinä tapauksessa terveysviranomainen asettaa leiriläiset ja ohjaajat karanteeniin.

Muutokset hyvinkin nopealla aikavälillä ovat valitettavasti tänä vuonna mahdollisia. Mikäli leirin toteutukseen tulee muutoksia etukäteen, niistä tiedotetaan kolme viikkoa ennen leirin alkua.

Luettehan huolellisesti myös leirin säännöt.

Palauta tämän kirjeen mukana tullut **rippikoululaisen henkilötietolomake** leirin ohjaajille viimeistään kaupunkipäivänä ennen leirin alkua. **Ilman allekirjoitettua lomaketta ei voi osallistua leirille.**

**Leirimaksua** päätettiin laskea aiemmin ilmoitetusta. Leirin hinta on 70 €. Laskutus tapahtuu leirin jälkeen. Maksu on suoritettava eräpäivään mennessä, ellei ole anonut maksuvapautusta.

Leirin ohjaajina toimivat pastori Helena Kesti-Helia, nuorisotyönohjaaja Hanna Ikäheimo ja kesäteologi Hanna-Elisa Simontaival sekä isosia.

**Lisätietoja saa tarvittaessa:**

Hanna Ikäheimo, puh. 050 591 3715, hanna.ikaheimo@evl.fi

Helena Kesti-Helia, helena.kesti-helia@evl.fi

Hanna-Elisa Simontaival, hanna-elisa.simontaival@evl.fi

Yhteystiedot leirikeskus Leirirantaan:

Leiriranta 45, 03600 Karkkila, p. 050 440 3310.

**Mikäli suunnitelmasi ovat muuttuneet etkä pääse leirille, ilmoitathan siitä meille.**

**Ihanaa riparia ja tavataan pian!**

**Hanna, Helena, Hanna-Elisa (Helisa)**